
Ta felicita Minister Rocco Tjon y ekipo pa e vision y determinacion desplega 


Prome Minister Evelyn Wever - Croes conhuntamente cu 
Minister di Husticia y Asuntonan Social Rocco Tjon y su ekipo 
di profesionalnan tabata presente na Stichting Hunto na 
Dakota pa mira e proyecto cu ta andando y con e trabounan ta 
avansando. 


Pa Gabinete Wever - Croes salud mental ta un prioridad, 
sinembargo e vision no por wordo realisa si no tin esnan den 
e veld pa ehecuta esaki. Na e ocasion di bishita cu Prome 
Minister a haci conhuntamente cu Minister Tjon, tabatin e 
oportunidad pa comparti cu tur e empleadonan di e stichting. 
Por a scucha for di nan, con e centro aki lo yudanan den nan 
trabou y yuda combati problemanan di salud mental na Aruba, 
cual ta emocionante, Prome Minister a expresa. 


E intencion di e centro ta, pa brinda ayudo pa loke ta salud 
mental cerca muchanan, hobennan y adultonan. E idea ta pa 
asina un hende tin mester di ayudo, e ta acudi na e centro y e 
ta haya e ayudo lihe sin cu e mester warda simannan largo. Un 
aspecto interesante di e centro ta cu lo bay tin un auditorium 
unda cu scolnan por bay eynan duna charla, curso y training 
pa asina contribui na pone e tema di salud mental halto riba 
agenda di tur hende, tanto den educacion como tambe den 
hogarnan. 


"Aruba ta den recuperacion, economia ta recuperando, turismo 
ta recuperando pero a keda cu hopi problema despues di 
pandemia y un di nan ta problema di salud mental riba nos pais 
cu a bira mas grandi. Nos como gobierno no a sinta un banda 
y keha, nos a lora manga y traha y ta sumamente contento di 
mira e concepto aki kedando cla,” Prome Minister a expresa. 


Pa conclui, Prome Minister Wever - Croes a gradici Minister 
Tjon cu tabatin e vision y determinacion conhuntamente cu su 
ekipo y demas profesionalnan den e veld, pa traha duro pa bin 
cu solucion pa e problema serio aki cu tin na Aruba. 

AR TA 


BISHITA 
Minister di “Rechtsbescherming” 


Minister van Rechtsbescherming di Hulanda Frank 
Weerwind tabata na Aruba. Prome Minister a reuni cu ne 
conhuntamente cu Minister Tjon y a delibera riba siguridad 
di Aruba y e retonan pa cu e prison nobo. 


REUNION E 


cu SNBA 


Prome Minister Evelyn Wever-Croes a reuni cu sr. Errol de 
Freitas di San Nicolas Business Association - SNBA riba 
varios punto di desaroyo pa San Nicolas. SNBA a expresa 
nan preocupacion pa cu e hecho cu e proyecto di hotel 
Secrets mester a bolbe para, mirando cu e proyecto aki ta 
hopi importante pa desaroyo di San Nicolas. 


AA 
SIMAN 


Asuntonan General, 
Innovacion, 

Organisacion Gubernamental, 
Infrastructura y 

Planificacion Teritorial 


PROME MINISTER, EVELYN WEVER-CROES 


REUNION 
TWO- Hulanda y Aruba 


E siman aki trabounan pa loke ta reformanan den cuadro 
di landspakket ta tumando luga. Tijdelijk Werkorganisatie 
(TWO) Hulanda  conhuntamente cu Tijdelijk 
Werkorganisatie (TWO) Aruba y primordialmente grupo 
di expertonan local, ta preparando riba e siguiente 
agenda di ehecusion. Esaki ta e prome sesion cu ta 
tumando luga desde cu a firma e acuerdo mutuo 4 di 
april 2023 den cual a duna contenido na e forma di traha 
basa riba respet mutuo. 


LANSAMENTO 
di toolkit digital di codigo 
di proteccion 


Diahuebs a tuma luga 
presentacion di e asina 
yama “Toolkit digital” di 
Codigo di Proteccion. 
Prome Minister Evelyn 
Wever - Croes a hiba 
palabra na e ocasion, 
resumiendo e 
trayecto 

y proceso cu e 
profesionalnan 
a encamina. 
Prome Minister 
a felicita 
Minister Rocco 
Tjon y tur e 
profesionalna 
n cu a traha 
hunto pa e 
logro aki. 

Amara Maze 


MINISTER 


Minister Maduro a duna mas informacion riba 'BBO na frontera' den 


conferencia di prensa: 


Dialuna atardi Minister di Finansa Maduro hunto cu directornan 
di Departamento di Impuesto Sra. Luenne Gomes-Pietersz 
y Departamento di Aduana Sr. Ricky Croes tabata un biaha 
mas den un conferencia di prensa di Gobierno, despues cu 
diahuebs ultimo durante un conferencia di prensa a brinda 
informacion riba e introduccion di BBO na frontera cu ta premira 
pa drenta na vigor dia 1 di juli proximo. E mandatario a inicia e 
conferencia informando cu diabierna utimo e concepto di Ley 
di BBO na frontera a yega Parlamento pa su tratamento. Awo 
Parlamento lo formula pregunta y manda esaki pa Gobierno. 
Por a tuma nota cu desde diahuebs cu a bin cu e anuncio, 
tin persona cu tin pregunta y tin tambe confusion, y pesey ta 


importante pa informacion corecto yega na cada uno. 


E mandatario a splica cu Gobierno a traha pa 2 aña largo 
pa Aruba por bay over riba e sistema di BTW manera IMF a 
conseha nos Pais pa largo tempo. Aña pasa na ultimo momento, 
no a logra trata e Ley di BTW, pasobra a bin un situacion di 
inflacion halto rond di mundo cu a afecta Aruba tambe. Politica 
na Aruba no kier a tuma e risico pa introduci un cambio fiscal 
grandi na e momento eynan, ya cu introduccion di BTW lo a 
trece cune un efecto di inflacion di 5.3 pa 9.9%. 

Continuacion BBO NA FRONTERA TA HABRI CAMINDA.... 


REALIDAD FINANCIERO DI ARUBA TA EXIGI ACCION 
Sinembargo Aruba tin un realidad financiero cu ta exigi accion. 
Prome cu e pandemia caba, Aruba tabata tin un mega debe 
y durante di e pandemia Aruba mester a traha un debe cu 
Hulanda, cu ta pone un presion grandi riba e finansa publico di 
nos pais. E debe di pandemia tabata necesario pa asina Aruba 
por a surpasa e pandemia, pa yuda pueblo y yuda comercio. 
Awe nos economia ta draai bon, nos a 'bounce forward' y esaki 
ta debi na e inyeccion grandi di fondonan den economia di 
Aruba. Awo Hulanda ta exigi pa Aruba paga e debe. Gobierno 
a informa caba cu Hulanda no ta bay duna kwijtschelding y 
tampoco refinancia e debe na 0%. Nos mester tene cuenta 
tambe cu e condicionnan pa fia riba mercado mundial. Esaki tur 
ta pone cu nos tin retonan financiero a termino corto, mediano 
y largo plazo pa trata cune. En bista di esaki, Gobierno a dicidi 
pa no laga e trabou riba BTW bay perdi y traha riba locual ta 
e critica cu a bin dilanti pa asina traha caminda pa BTW por 
wordo introduci mas nos dilanti. E realidad financiero di Aruba 
ta exigi accion. 


BBO NA FRONTERA TA HABRI CAMINDA PA INTRODUCI 
BTW 

Minister Maduro a indica cu Gobierno ta tene consideracion 
cu tur e critica cu a stroba introduccion di BTW y ta atende 
cu cada un pa asina habri caminda pa introduci BTW den e 
tempo nos dilanti. Ta trata e critica riba base amplio cu mester 
wordo cobra, un solo tarifa di BTW enves di tres tarifa, tarifa 
halto mester ta mas abou cu 14%, mehora cumplimento 
cu ley (compliance) prome y atende cu funcionamento di 
Departamento di Impuesto paso ta duda cu DIMP por atende 


cu un sistema mas complica di BTW. Na e momento eynan 
fo'i e mundo comercial mes a bin sugerencia pa tanten, hisa 
BBO cu 1% y introduci cobransa na frontera pa asina crea un 
"level playing field" na Aruba, na unda tur cu ta participa den 
economia na Aruba ta contribui na caha di Gobierno. Ta bon 
pa sa cu e BBO na frontera su efecto inflatorio ta premira na 
1,4% cual lo ta hopi menos cu 5.3 of 9.9% cu e introduccion di 
BTW lo a trece cune. Pa alivia e peso fiscal ora di importa, a 
bin cu algun simplificacion den e sistema di invoerrechten cu 
ta crea eficiencia y ta compensa. Tur esaki ta wordo haci pa 
prepara Aruba pa por bay over na un sistema di BTW. 


CUSTUMA CU SISTEMA CU TA MIMICA BTW 

Ascoge pa e tempo nos dilanti pa sigui cu BBO cu ta un sistema 
simpel y laga e BBO na frontera traha pa algun aña pa asina 
comercio, Pueblo, DIMP y Aduana custuma cu e cambio aki 
cu ta mimica e sistema di un BTW cu ta traha cu derecho di 
restitucion di e belasting paga na frontera. E informacion fiscal 
lo yuda pa haci calculacion nobo pa e sistema di tarifa di e 
BTW y ta duna espacio pa BTW por wordo introduci sin mucho 
resistencia. 

E simplificacion di e sistema di invoerrechten di 12 tarifa pa 6 
tarifa lo brinda eficiencia y algun compensacion cune. 


GOBIERO A BAHA GASTO TAMBE 

Na final Minister Maduro a acentua cu Gobierno a bin ta 
traha riba e stabilidad financiero di Aruba den cual a traha no 
solamente riba entrada pa Pais Aruba, pero tambe a baha 
gasto di gobernacion. E ultimo aki por wordo verifica den e 
diferente rapportnan local y internacional. 


Tuma contacto cu Info MinFIC 


INFO 


INF 


VIA WHATSAPP 


+297 592-8200 


Nos tey pa contesta bo 
pregunta y ricibi bo sugerencia. 


Gobierno di Aruba 

Minister di Finansa durante conferencia di prensa a informa: 


GOBIERNO A TRAHA PÅ BAHA GASTO DI 
GOBERNACION TAMBE 


Segun Banco Central di Aruba den su "State of Economy” cu 
Gobierno su finansa publico a mehora den aña 2022 


Den e conferencia di prensa dialuna atardi Minister di Finansa 
Sra. Xiomara Maduro a trece dilanti cu gobierno a traha riba su 
entrada pero gobierno a traha tambe den baha gasto. Hopi bes 
por scucha voznan cu ta rezona cu gobierno no a haci nada 
pa baha gasto, esaki no ta berdad segun Minister Maduro. Por 
comproba cu gobierno a baha gasto y esey ta den tur rapport 
cu tin. Por tuma nota den Banco Central su "economic outoput” 
cu nan ta saca e siman aki ta indica cu for di informacion cu 
nan a ricibi di gobierno ta mira cu tin un adelanto significactivo 


er 


CENTRALE BANK VAN ÁRUBA 


Produccion economico a supera nivel pre-pandemico den 2022 
Comunicado di Prensa 
mel 30, 2023 


Banco Central di Aruba (BCA) a publica awe e “State of the Economy” pa e di cuater kwartaal di 2022. E 
publicacion ta contene un resumen y analisis di desaroyonan economico nacional y internacional. E 
puntonan mas importante ta presenta abou. 


Den 2022, e rendimento economico real estima a surpasa e nivel 0. Un crecemento di 
9,6 porciento registra den producto domestico bruto (PDB) real a resulta principalmente for di un 
prestacion solido di turismo. Den 2022, casi tur indicador relata na turismo, cu excepcion di duracion 
promedio di estadía, a mustra mehoracion compara cu e aña anterior (Tabel 1.). E cantidad di turista 
“stayover” (+36,5 porciento), suma total di anochi di turista (+33,0 porciento) y ingreso turistico (+36,6 
porciento) a subi den 2022. Impulsa pa e resultado positivo aki, e tasa di ocupacion hotelero a yega 
75,0 porciento, mientras e averahe di ingreso for di renta di cambernan hotelero disponibel a crece te 
na USD 231,9 na fin di 2022, un subida for di 56,5 porciento y USD 147,0 na 2021. 


Tabel 1: Indicadornan di turismo pa Aruba 


2022 vs. 2021 
Turista “stayover” 806.555 1.100.997 

Duracion promedio di estadia (den cantidad di anochi) 75 O A 
Cantidad total di anochi & turista 6.017.340 8.004.242 

Turista crucero 135953 610.474 

Tasa di ocupacion hotelero (3) 56,5 750 

Tarifa promedio diario pa camber hotelero (den USD)... 2600 309,0 

Ingreso for di renta dí cambernan hotelero disponibel (den USD) 7.0 2319 

Ingreso turístico pa anochi (den Afl.) * 4382 449,9 


Den 2022, indicadornan di inversion a mehora compara cu 2021; sinembargo, mayoria di e aumento 
tabata empuha pa inflacion. Ambos hipoteca extendi pa vivienda como e importacion di material di 
construccion a crece den 2022. E desaroyo den importacion di material di construccion a marca e 
prome subida despues di e pandemia di COVID-19. Data di e encuesta di percepcion di empresanan ta 
riba e mesun liña cu e indicadoman di inversion como cu e indice pa inversion dí e encuesta a subi di 


di e posicion financiero durante aña 2022. E deficit fiscal a 
reduci na Afl. 47,5 million, un bahada fuerte compara cu Afl. 
494,8 million na 2021. E reduccion aki ta debi na un aumento 
den ingreso di gobierno y un disminucion den gastonan 
gubernamental. 


Segun Minister Maduro si nos kier trece stabilidad financiero na 
pais Aruba, nos no por solamente haci esaki den hisa entrada 
di pais pero esaki mester ta acompaña cu bahamento di gasto. 
No mas nos mester ta consciente cu pais Aruba tin un mega 
debe, esaki ta trece cune un componente di gasto di interes cu 
cada aña ta crece y na e momento aki lo yega 300 miyon florin. 
Minister Maduro ta splica pa un y tur por haya un haya un 
idea kico un 300 miyon ta representa, nos por compare cu lo 
siguiente: den Presupuesto e suma di 300 miyon gobierno tin 
presupuesta pa henter e Ministerio di Husticia of di Ministerio 
di Enseñansa. Esaki ta e postnan mas grandi den Presupuesto 
di pais Aruba. E no ta husto y tampoco sabi cu ta scucha critica 
cu gobierno no ta baha su gastonan pasobra esaki por lese 
den rapportnan di Banco Central y IMF caminda ta mustra 
cu gobierno a bin ta haci lo corecto. E desaroyonan positivo 
aki ta refleha e actuacion solido economico cu a resulta di e 
recuperacion persistente di e sector turistico, como tambe na 
e descontinuidad di programanan di asistencia financiero na 
individuo y negoshinan relata na COVID-19. 


Tabel 2: Balansa di pago (den Afl. miyon) 


Cuenta coriente 338 aña 
Bienes 16734 099,9 
Servicio 1874, 2794 
Entrada primario. 109,7 160,2 
Entrada secundario 39 

Cuenta dí capital a3 m 
Cuenta financiero ma 1872 
Inversion directo 36,7 105, 

inversion portofolio 574 310,3 
Derivado financieri 59, 64 
Otro inversion 4426 612 
Cuenta exterior 196,3 9, 
Articulonan no clasifica s90 5% 
Cambio den rese 
(e diterencia den revaluacion) bid aa 
(Fuente: CBA) 


Durante 2022, data financiero di gobiemo a marca un mehoracion significante den e posicion 
financiero di gobierno, como cu e deficit fiscal a reduci na Afl. 47,5 million, un bahada fuerte compara 
cu Afl. 494,8 million na 2021. E reduccion aki ta debi na un aumento den ingreso di gobierno y un 
disminucion den gastonan gubernamental. E desaroyonan positivo aki ta refleha e actuacion solido 
economico cu a resulta di e recuperacion persistente di e sector turistico, como tambe na e 
descontinuidad di programanan di asistencia financiero na individuo y negoshinan relata na COVID-19. 


Data disponibel a mustra cu debe di gobierno a aumenta cu Afl. 62,0 miyon y a yega Afl. 5.717,6 miyon 
na december 2022 compara cu december 2021. Desde e segundo kwartaal di 2020, e pandemia a causa 


E crecemento den demanda local pa bienes y servicio a impulsa consumo priva real, cu alabes a 
contribui na e expansion di e producto domestico bruto (PDB) real. Mayoria indicadornan di consumo 
arefleha e desaroyo aki (Grafico 1). Ingreso relata na impuesto riba mercancia y BBO y BAVP y a registra 
un aumento debi na e actividad economico eleva, como tambe pa motibo di prijsnan mas halto durante 
2022. Ademas, data di banconan comercial ta demostra cu credito di consumidor nobo, den cantidad 
como tambe balor, a crece compara cu 2021. E cantidad total di relacionan di trabou' registra na SVB, 
tambe a expande, indicando un mehoracion den condicionnan di e mercado laboral, consistente cu e 
actuacion observa den sector turistico. 


Contract di empleo registra na Estadistica | (svbaruba.org) 


J.E. Irausquin Boulevard $ P.O.Box18 Oranjestad Aruba Tel.nr.: (297) 525-2100 Fax nr-: (297) 525-1101 
Emmai: intormationcenter@charubaorg Website: www cdaruba.org 


100,7 den 2021 pa 105,5 den 2022, indicando un sentimento positivo di negoshi desde e segundo 
kwartaal di 2021, 


Aumento den prijs di utilidadnan y gasolin, cuminda, y vehiculo a causa e subida den e inflacion a 
base di promedio anual pa 5,5 porciento na fin di 2022, un aumento for di 0,7 porciento na fin di 2021. 
Mientrastanto inflacion a base di promedio anual = excluyendo cuminda y energia = a continua su 
aumento continuo desde October 2021, yegando 2,2 porciento na fin di 2022. 


Transaccionnan internacional a traves di banconan comercial a conduci na un entrada netto di divisas 
na balor di Afi. 223,4 miyon den 2022 (Tabel 2). Esaki tabata relata na un entrada netto di divisas riba 
e cuenta coriente impulsa door di actividadnan den e sector turistico. E surplus riba e cuenta coriente 
a wordo mitiga parcialmente por medio di un salida netto di divisas riba e cuenta capital y financiero, 
despues di a kita restriccionnan di capital relaciona cu e pandemia. 

CENTRALE BANK VAN ARUBA 


un subida constante den e debe gubernamental di e kwartaal compara cu e kwartaal anterior. 
Sinembargo, e continuacion di e recuperacion economico fuerte y e descontinuidad di programanan 
di asistencia relata na COVID-19 a causa un bahada significante den gobiemo di Aruba su necesidad pa 
likides y consecuentemente e necesidad pa prestamo den 2022. Apesar di e nivel di debe mas halto, 
crecemento economico a trece un caida den e proporcion entre debe y PDB, bahando esaki na 88,3 
porciento, mientras na fin di 2021, esaki tabata 100,9 porciento, 


E publicacion completo ta disponibel riba BCA su website. (httas:/www.charuba.orgidocument/stateaf the economy). 


CENTRALE BANK VAN ARUBA 

Minister di Turismo y Salud Publico sr. Dangui Oduber ta informa 
pueblo riba e proyecto di digitalisacion cu ta avansando. Ya 
caba pa algun tempo trabounan ta andando den e proyecto di 
digitalisacion y automatisacion cu lo bay mehora e servicio y 
eficiencia di e “Horeca vergunning” cu Ministerio di Turismo y 
Salud Publico ta procesa. 


E proyecto aki ta den cuadro di e eliminacion di e conocido 
“red tape” y burocracia cu ta existi pa asina brinda un mihor 
servicio y trece transparencia na e clientenan di Gobierno. E 
“Horeca vergunningnan” cu lo bay wordo digitalisa ta: Hotel, 
logement, koffiehuis, restaurant, bierhuis, slijtvergunning, 
societeitvergunmnig, ijsvergunning y grossiersvergunning. 


E proceso di “Horeca vergunning” ta wordo ehecuta door di 
cuatro departamento cu ta Directie Wetgeving en Juridische 
Zaken (DWJZ), Dienst Warenkeuring en Hygiene (DWH), 
Korps Politie Aruba (KPA) y Korps Brandweer Aruba (KBA). 
Es decir cu e proceso aki ta cay bou di Ministerio di Turismo y 
Salud Publico y Ministerio di Husticia y Asuntonan Social. 


E mandatario a señala cu prome cu otorga un permiso, mester 
tene na cuenta cu tin 4 control pa tuma lugar. Na prome 
e control di DWJZ cu ta controla cu tur papel ta na ordo y 
complete manera ley ta stipula, consecuentemente control di 


DI PERMISO DI HORECA TA AVANSANDO 


I OOO 


e 3 departemento nan (DWH,KBA y KPA) mester tuma lugar 
cu un advies positivo pa asina por procesa e permiso y otorga 
esaki. E ta conta pa tur e permisonan ya menciona. 


Ya pa algun tempo caba Ministerio a indentifica cu tin espacio 
pa adapta y mehora e proceso aki. Pa logra esaki ta bay haci 
uzo di innovacion y tecnologia pa bay den digitalisacion y 
automatisa henter e proceso por medio di un plataforma. E lo 
bira asina cu na momento cu un persona of un compania haci 
un peticion y te na e momento cu e permiso wordo otorga lo 
keda digitalisa. 


Minister Oduber ta convenci cu na momento cu e proyecto 
aki keda cla, e trabounan lo bay na un manera mas eficiente 
caminda ta bay brinda un mihor servicio na e clientenan di 
Gobierno. Tur hende lo bay sinti y nota e cambio grandi aki 
por medio di innovacion y tecnologia cu e proyecto aki lo trece 
cune. Esaki sigur ta un stap den e rumbo cu henter Gobierno 
ta bayendo, haciendo uzo di innovacion y tecnologia pa sigui 
innova e servicionan di Gobierno. 


Finalmente Minister Oduber kier gradici tur e departamentonan 
cu ta involvi den e proyecto di digitalisacion di e horeca 
vergunning, sigui cu e bon trabou! 

Ayera tardi, a tuma luga final di Basketball C — Mucha Homber 
na YMCA San Nicolas. E wega final tabata entre Colegio San 
Augustin y EPB Hato. Colegio San Augustin a titula campeon 
cu e score 11-7 den Basketball Escolar. EPB Hato a sali sub 
campeon. Na di tres luga a keda Abraham de Veer School y na 
di cuater luga La Salle College. 


Durante e dianan binidero tin mas competencia entre e 
scolnan preparatorio, scol basico y scol secundario. Minister 
di Enseñansa y Deporte Endy Croes ta desea tur scol cu ta 
participando den e competencia di Weganan Escolar 2023 
hopi exito. Alabes ta invita henter Pueblo di Aruba pa bin duna 
sosten na nos mucha- y hobennan den diferente disciplina 
durante e dos simannan di Weganan Escolar 2023. 

MINISTER ENDY CROES A FIRMA UN ACUERDO 
ENTRE E 4 PAISNAN DI REINO HULANDES 


Croes a reuni cu directora di Departamento di Enseñansa 
Aruba (DEA), Sra. Anne Marie Proveyer y Coordinerend 
beleidsmedewerker Caribisch Gebied di Ministerie van 
Onderwijs, Cultuur en Wetenschap di Hulanda, Sra. Mabel van 
Houten. E motibo di e encuentro aki ta pa firma e Slotconclusie 
cu a haci dia 20 di april ultimo entre e cuater (4) Ministernan di 
Enseñansa di Reino Hulandes, esta Minister di Enseñansa di 
Aruba Sr. Endy Croes, Minister di Enseñansa di Curaçao Sr. 
Sithree van Heydoorn, Minister di Enseñansa di Sint Maarten 
Sr. Rodolphe Samuel y Minister di Enseñansa di Hulanda Sr. 
Robbert Dijkgraaf. 


Ta trata di diferente palabracion cu a haci riba nivel di 
Vierlandenoverleg, entre otro, Studiesucces cu ta trata di un 
beca pa fomenta intercambio di studiante dentro di Reino 
Hulandes. Ademas di esaki, a trata e Doorlichting Rapport cu 
Sra. Proveyer. Di 24 te cu 31 di mei tin un delegacion di Hulanda 
cu tambe ta reuniendo cu departamentonan di Gobierno y tur 
esnan cu ta trek e Doorlichting Rapport. Sra. Proveyer a duna 
Minister Endy Croes informacion di tur palabracion cu a haci 
durante e reunionnan cu delegacion di Hulanda. Pa finalisa, 
Minister Endy Croes a expresa cu e tabata un reunion extenso, 
unda cu a trata temanan na nivel di Vierlandenoverleg. Dentro 
di algun luna e cuater (4) Ministernan di Enseñansa di Reino 
Hulandes lo bolbe reuni pa trata temanan di interes comun. 

Minister Plenipotenciario mr. Ady Thijsen durante di su bishita 
di trabao na Aruba a reuni cu miembronnan di Gabinete Wever- 
Croes II. Esaki tambe tabata e caso cu Minister di Transporte, 
Integridad, Naturalesa y Asuntonan di Grandinan Ursell Arends. 
Mescos cu su combersacion cu e otro ministernan, sr. Thijsen 
a duna Minister Arends informacion riba e vision y maneho 
cu e como Minister Plenipotenciario a delinea pa Arubahuis. 
Pa ilustra esaki Minister Thijsen a entrega un buki cu tur e 
informacion di e contactonan cu te ainda ela topa y papia cu 
nan pa sondea formanan di cooperacion den futuro 


Minister Thijsen a papia riba su combersacion cu Universidad 
di Wageningen pa sosten na apicultura na Aruba. Riba e 
tereno di agricultura a papia riba e posibilidad pa estrecha e 
lasonan cu Surnam. Tambe por mira unda por tin intercambio 
di productonan agricola cu Surnam y Republica Dominicana. 
Minister Thijsen a papia di su combersacion cu burgemeester 
di Heerlen riba e aspecto di logistica, unda Heerlen ta hopi 
conoci pe y cu por brinda expectativa pa Aruba. 

Minister Arends a informa Minister Thijsen riba e Agro 


> 

Conference cu lo tuma lugar fin di mei pa comienso di juni. 
E sector agricola di e islanan BES y Hulanda lo participa na 
e conferencia. E conferencia aki ta un resultado di e Dutch 
Caribbean Visioning Proces cu a tuma lugar November aña 
pasa na Curacao. 

Un punto di atencion pa cu produccion local agricola ta e 
nesesidad di un certificacion. Un ehempel ta pitaya cu por wordo 
exporta cu un certificado. E certificacion ta duna e cunukero un 
seguridad legal y pa e cliente un seguridad cu e calidad di e 
producto ta bon. E comicion Good Agricultural Praxtice (GAP) 
lo hiba e puntonan aki den realisacion di e certificado. 


Minister Arenda a menciona cu pa e produccion di Pika di 
Papaya na Aruba, no tin suficiente plantacion di papaya na 
Aruba. Un opcion ta e posibilidad pa planta papaya na Surnam 
pa abastece e produccion di Pika di Papaya na Aruba. Minister 
Thijsen a bisa cu banda di papaya por mira unda Surnam 
por produci por ehempel sucu y cu na Aruba e sucu ta keda 
procesa como un producto final. Mescos segun sr. Thijsen ta 
e posibilidad pa plantacion di maishi rabo. Den cuadro di esaki 
Minister Thijsen a bisa di a papia cu entrepreneurs Surnameño 
na Hulanda cu ta interesa pa cuminsa cu un relacion cu Aruba 
pa suministra productonan agricola. 

Pa e sector di agricultura di Aruba, segun Minister Thijsen lo 
ta bon si Aruba por yega na un protocol di cooperacion cu 
Universidad di Wageningen. Minister Arends a bisa cu Aruba 
ya caba tin experencia cu Universidad di Wageningen pa cu 
dos proyecto riba e isla. 

Por ultimo Minister Thijsen a gradici Minister Arends pa e 
combersacion ameno y a bisa cu tur feedback ta bon pa su 
contactonan na Hulanda y cu ta mas cu claro cu Minister 
Arends por conta riba e sosten y colaboracion di Arubahuis pa 
cu su maneho. 


Diamars 30 Mei 2023 


Comision Condecoracion Real Aruba 


“Duna honor na esun(nan) cu merece honor” 


OPORTUNIDAD PA ENTREGA 
PROPOSICIONNAN PA CONDECORACION REAL 2024 


Aruba a conoce e aña aki un grupo grandi 
di 10 persona cu aricibi un condecoracion 
Real pa motibo cu nan a destaca riba 
diferente tereno y/of a dedica nan mes na 
nos comunidad. Comision Condecoracion 
Real Aruba ta informa cu entrante dialuna 
8 di mei 2023 pueblo di Aruba por entrega 
proposicionnan pa personanan ricibi un 
condecoracion Real otro aña, na ocasion 
di celebracion di aña di Rey na april 2024. 


Pa un persona por wordo considera pa 
haya un condecoracion Real mester 
tene cuenta cu e accento ta cay riba 
prestacionnan particular pa y den 
comunidad. Tin dos categoria: 

- Trabou boluntario, pues trabounan pa 
cual e persona no a/ta ricibi salario y pa 
un periodo di por lo menos 5 aña; 

- Prestacionnan particular cu un persona 
a haci contra pago, pues den su trabou. 
E prestacionnan aki mester ta di un caliber 
y nivel di e halto ey cu nan ta surpasa 
locual normalmente ta wordo spera di su 
trabou y mester tin un balor excepcional 
pa desaroyo di Aruba. 


Tur persona of instancia cu conoce un 
persona cu na su opinion ta merecedor 
di un condecoracion Real por entrega un 
proposicion. Pa haci e proposicion aki 
mester haci uzo di dos formulario special. 
E formularionan aki ta obtenibel entrante 
dialuna 8 di mei 2023 na balie abou na 
entrada na Bestuurskantoor na Playa, na 
Bestuurskantoor na San Nicolaas, na tur 
MFA's of cerca e miembronan di Comision 
Condecoracion Real Aruba. Tambe por 
download e formularionan for di e website 
di gobierno: www.gobierno.aw, www. 
overheid.aw, www.government.aw 


E formularionan di proposicion mester 
wordo yena completo y detayadamente y 
mester wordo firma dor di e persona(nan) 
of e instancia cu ta haci e proposicion 
(“voorsteller”). 

E motivacion di e peticion ta di crucial 
importancia. 

Pa evalua e meritonan di un persona cu 
ta wordo proponi pa un condecoracion 
Real ta di sumo importancia pa duna 
tur informacion pidi riba e formularionan 


y pa menciona tur dato y informacion 
cu por duna realse na e trabou(nan)/ 
actividad(nan) desplega dor di e persona 
en cuestion. 

Comision Condecoracion Real Aruba 
ta enfatisa cu otorgamento di un 
condecoracion Real mester keda un 
sorpresa pa e persona concerni. Pa e 
motibo ey ta di suma importancia pa NO 
informa e persona concerni cu ta bay haci 
un peticion pe, ni envolvi'e den e proceso 
di prepara un proposicion. Mester haci 

e trabao preparatorio den tur secrecia. 
Esaki lo evita un desapunto den caso cu 
e condecoracion no ta wordo otorga. 


E entrega di un proposicion pa un 
Condecoracion Real mester wordo haci 
na balie di Bestuurskantoor Oranjestad 
den un envelop cera dirigi na Bureau 
Minister van Algemene Zaken, na 
atencion di Decoratiecommissie Aruba, 
Bestuurskantoor, L.G. Smith Blvd. 76, 
Oranjestad, Aruba. 


Proposicionnan pa condecoracionnan 
Real ta wordo trata na Hulanda dor 
di e organo cu ta carga e nomber di 
“Nederlandse Kapittel voor de Civiele 
Orden”. Nan ta duna e conseho definitivo 
pa cu e condecoracionnan Real y nan 
ta hopi estricto. Por ehempel, den caso 
cu un persona tin tremendo logronan 
pa comunidad, pero e tin por ehempel 
boetnan grave, un persona asina 
lamentabelmente no ta bin na remarca 
pa un condecoracion Real durante cierto 
periodo. Por ehempel pa un boet durante 
un aña y dependiendo di e cantidad di 
boet durante mas aña. 


Semper un peticion mester wordo manda 
hopi luna adelanta pa por keda cla cu tur 
tramite na Aruba y na Hulanda pa asina e 
personanan por ricibi nan condecoracion 
na luna di april di e siguiente aña. 

E aña aki e ultimo dia pa entrega un 
proposicion pa un condecoracion Real 
pa aña 2024 ta diabierna 28 di juli 2023. 


Por fabor tuma nota cu proposicionnan 
incompleto y proposicionnan cu a drenta 
despues di diabierna 28 di juli 2023 


lamentabelmente no por wordo trata. 


Aruba tin hopi persona cu ta contribui 
na nos comunidad mediante trabou 
boluntario y personanan cu ta destaca 
realmente den nan trabou. Ta deseo di 
Comision Condecoracion Real Aruba pa 
mira hopi di nan ricibi un condecoracion 
Real na 2024, mescos cu e aña aki. Ta 
p'esey un peticion na un y tur pa hasi 
un esfuerso pa esaki bira realidad y pa 
asina Aruba por honra su hendenan 
balioso. Comision Condecoracion Real 
Aruba ta spera cu pa aña di Rey 2024 
tambe comunidad lo reacciona cu hopi 
entusiasmo pa reconoce esnan cu ta 
haci trabou importante pa y den nos 
comunidad. 


Den caso cu tin cualkier pregunta of pa 
mas informacion por tuma contacto cu e 
miembronan di Comision Condecoracion 
Real Aruba: 


sra. F. Perez-Lopez (tel. 583-8425) 
sr. V. Frank (tel. 587-4979) 

sra. N. Anthony (cel. 593-1921) 
sra. I. Nicolaas-Ras (tel. 584-8880) 
sra. R. Garrido (cel. 593-1820) 

sr. D. Figaroa (cel. 741-0100) 


Tambe por acerca e comision via e-mail: 
condeco.aruba@gmail.com 


Uni forsa y cu 
positivismo 
ta produci 
beneficionan grandi 
den diferente area pa 
famianan, politica, 
matrimonio, pais, etc 
Hunto nos ta uza e 
benificionan aki pa 
engrandece nos mes 
y Aruba. 

ANA DI UNION Y POSITIVISMO! 


2023 


